ทายาทหมายเลข 1

ทายาทหมายเลข 1 () เป็นละครโทรทัศน์ไทยแนวดราม่าครอบครัว เกี่ยวกับการชิงอำนาจบริหารภายในธุรกิจครอบครัวของทายาทในตระกูล กำกับการแสดงโดย สันต์ ศรีแก้วหล่อ นำแสดงโดย ชยุตม์ นิติชาคร , ญาณิน โอภาสสถาวร , อัครวินท์ นันทิพัฒน์ , วิทยา เทพทิพย์ , อัษฎาพร สิริวัฒน์ธนกุล , ปวรดา วีรวรรณ , สินจัย เปล่งพานิช , คัทลียา แมคอินทอช เป็นต้น ออกอากาศทุกวันพุธและพฤหัสบดี เวลา 20.30 น. ระหว่างวันที่ 20 สิงหาคม พ.ศ. 2568 – 23 ตุลาคม พ.ศ. 2568 ทางช่องวัน 31 และเผยแพร่ย้อนหลังทางวันดี  

 เรื่องย่อ 
ทายาทหมายเลข 1 เป็นเรื่องราวเกี่ยวกับความขัดแย้งภายในตระกูล "รพีธาดา" ซึ่งเป็นเจ้าของกลุ่มบริษัทสยามรพี บริษัทธุรกิจค้าปลีกขนาดใหญ่ที่มีสินทรัพย์รวมประมาณ 1 แสนล้านบาท หลังจากธารา (สินจัย เปล่งพานิช) พี่สาวคนโตของตระกูลและผู้บริหารสูงสุดของกลุ่มสยามรพี ประกาศลาออกจากบริษัท จึงต้องหาทายาทมาเป็นผู้บริหารสูงสุดคนต่อไป แต่มีการแย่งตำแหน่งกันระหว่างทายาทหลายคน เช่น ครอบครัวของ นที (ศักดิ์สิทธิ์ แท่งทอง) น้องชายคนกลางกับน้องสะใภ้คือ วีริน (คัทลียา แมคอินทอช) หรือครอบครัวของโปรยฝน (อรจิรา แหลมวิไล) น้องสาวคนเล็กกับน้องเขยคือ พศิน (อัมรินทร์ นิติพน) หรือจะเป็น สีน้ำ (อัษฎาพร สิริวัฒน์ธนกุล) ลูกเมียน้อยที่มีเชื้อสายของตระกูลรพีธาดาเช่นกัน นับถือว่าสีน้ำเป็นอดีตภรรยาของชลธาร (ภรภัทร ศรีขจรเดชา) อีกด้วย

 งานสร้าง 
ทายาทหมายเลข 1 เป็นละครโทรทัศน์แนวครอบครัวเรื่องที่ 3 ที่ สันต์ ศรีแก้วหล่อ กำกับการแสดง ต่อจาก ชิงชัง และ บัลลังก์เมฆ เปิดตัวครั้งแรกในงานแถลงข่าว "ปรากฏการณ์ oneสนั่นจอ 2025 LINEUP" เมื่อวันที่ 17 ตุลาคม พ.ศ. 2567 และถ่ายทำในช่วงปี พ.ศ. 2568 ต่อมา นิพนธ์ ผิวเณร ประธานเจ้าหน้าที่ฝ่ายผลิตละครของช่องวัน 31 ได้วางกำหนดการออกอากาศละคร ทายาทหมายเลข 1 ทางโทรทัศน์ไว้ในผังช่วงวันพุธและพฤหัสบดี ต่อจากละครฆาตกรรมจำไม่ได้ แต่ก่อนหน้าการออกอากาศทางโทรทัศน์ ช่องวัน 31 ได้นำละคร ทายาทหมายเลข 1 ในตอนแรก มาเผยแพร่ในรอบปฐมทัศน์โดยจำกัดจำนวนผู้เข้าชม ภายในโรงภาพยนตร์ เอส เอฟ เวิลด์ ซีเนม่า เซ็นทรัลเวิลด์ เมื่อวันที่ 15 สิงหาคม พ.ศ. 2568

 นักแสดง 
นักแสดงในละคร ทายาทหมายเลข 1 ประกอบด้วยนักแสดงที่มีชื่อเสียงจากละครโทรทัศน์ของบริษัท เอ็กแซ็กท์ จำกัด ที่ได้รับความนิยมในช่วงคริสต์ทศวรรษ 1990 เช่น สินจัย เปล่งพานิช, สัญญา คุณากร และ อัมรินทร์ นิติพน รวมถึง อรจิรา แหลมวิไล นอกจากนี้ เป็นการกลับมาแสดงละครคู่กันของ ศักดิ์สิทธิ์ แท่งทอง และ คัทลียา แมคอินทอช หลังจากที่เคยแสดงคู่กันในละคร เพื่อเธอ, อยากหยุดตะวันไว้ที่ปลายฟ้า, เพราะมีเธอ และ วิมานจอเงิน รวมถึงเป็นการกลับมาแสดงละครคู่กันของ ภรภัทร ศรีขจรเดชา และ อัษฎาพร สิริวัฒน์ธนกุล หลังจากที่เคยแสดงคู่กันในละคร พนมนาคา
 ตัวละคร  นักแสดงหลัก ทะเลหลวง รพีธาดา (ทะเล)  ชยุตม์ นิติชาคร ปานชีวา ส่งบุญญา (ชีวา)  ญาณิน โอภาสสถาวร มหาสมุทร วีระกิตกมล (หมุด)  อัครวินท์ นันทิพัฒน์ เดินทัพ เตชะเมธีสกุล (ทัพ)  คุณากร ปุราโส สีน้ำ รพีธาดา (น้ำ)  อัษฎาพร สิริวัฒน์ธนกุล วีริน รพีธาดา (ริน)  คัทลียา แมคอินทอช ธารา รพีธาดา (ใหญ่)  สินจัย เปล่งพานิช คีตะ ทรัพย์ขจรกิจ (คี) / มนัส ชื่นภูผา (นัส) วิทยา เทพทิพย์ มุกดาว รพีธาดา (ดาว)  ปวรดา วีรวรรณ มุกตะวัน รพีธาดา (ตะวัน)  ปัณณธร อนันต์กิตติเลิศ อันดามัน วีระกิตกมล (อันดา)  ภูปภพ โกมลโชติตัวละครนักแสดงสมทบ ปราการ ธาราพล (ไปป์)  วศิน อัศวนฤนาท โปรยฝน วีระกิตกมล / โปรยฝน รพีธาดา (เล็ก)  อรจิรา แหลมวิไล พศิน วีระกิตกมล (ศิน)  อัมรินทร์ นิติพน จารึก เตชะเมธีสกุล  สัญญา คุณากร จอมขวัญ (จอม)  พิจิกา จิตตะปุตตะ ตัวละคร  นักแสดงรับเชิญ นที รพีธาดา (กลาง)  ศักดิ์สิทธิ์ แท่งทอง ชลธาร รพีธาดา (ชล)  ภรภัทร ศรีขจรเดชา หลวงพี่เสมอ   นที เอกวิจิตร นาฬิ  พิมพ์ลภัส จึงสุระ มานิต รพีธาดา (อานิต)  รอง เค้ามูลคดีธารา รพีธาดา (ใหญ่) (วัยสาว)ณิชา ปิยะวัฒนานนท์นที รพีธาดา (กลาง) (วัยหนุ่ม)สรรเพชญ์ คุณากรโปรยฝน วีระกิตกมล / โปรยฝน รพีธาดา (เล็ก) (วัยสาว)ศวรรยา ไพศาลพยัคฆ์วีริน รพีธาดา (ริน) (วัยสาว)นันท์นภัส เลิศนามเชิดสกุลนายแพทย์ชลาวัทย์ (หมอวัทย์)ธนภัทร กาวิละสีน้ำ รพีธาดา (น้ำ) (วัยรุ่น) ชินารดี อนุพงษ์ภิชาติคีตะ ทรัพย์ขจรกิจ / มนัส ชื่นภูผา (นัส) (วัยรุ่น) พงศ์รชตะ ไชยศิวามงคล พิธีกรรายการ ชนประเด็น / ผู้ประกาศข่าวช่วง ONE UPDATE  ศรัณภัสร์ ตั้งไพศาลธนกุลอนุศักดิ์ ติละชัยพงศ์ (ลูกน้องของจารึก)สุธน บู่สามสาย สารวัตรนนท์  ภานุวัตร ถวิลจินดารัตน์ ออย  ฐาปนีย์ ศุภรัตนาภิรักษ์ รอง ผบ.ตร. ภาค ๒  ปัญญากร ศรมยุรา

 การปรากฎตัวของตัวละคร 
ภรภัทร ศรีขจรเดชา และศักดิ์สิทธิ์ แท่งทอง ปรากฎตัวในละคร ทายาทหมายเลข 1 เฉพาะตอนที่ 1 แต่ไม่ปรากฏตัวในตอนที่เหลือ โดยต่อมาภรภัทรได้เฉลยว่าตัวละครที่ทั้งคู่รับบทนั้นเสียชีวิตตั้งแต่การออกอากาศในตอนที่ 1

 อ้างอิง 

 แหล่งข้อมูลอื่น 


หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย สันต์ ศรีแก้วหล่อ